कई लोग दबी ज़बान से ये भी कह रहे हैं कि जब भारतभूमि पर सम्मानित करने को कोई रत्न है ही नहीं तो किसे भारतरत्न से सम्मानित करें। अब दक्षिणी अफ्रीक़ा से कहाँ तक पकड़-पकड़ कर लाएँ भारतरत्न देने के लिए बन्दे। वैसे पड़ोसी मुल्क़़ों से कोशिश की जा सकती है। आडवानी जी न जाने क्यों वाजपाई जी का नाम घसीट रहे हैं भारतरत्न के लिए। अरे वाजपाई जी को तो देर सवेर मिल ही जाएगा। क्या कहा? आडवानी जी वाजपाई जी की सिफ़ारिश करेंगे तो कोई न कोई आडवानी जी की सिफ़ारिश भी कर ही देगा देर सवेर। अच्छा तो ये बात है? वैसे मिस्टर जिन्ना के बारे में क्या ख़याल है आडवानी जी? आप तो वैसे भी उनके प्रशंसक हैं। जब पाकिस्तान मोरारजी भाई को निशाने-पाकिस्तान से नवाज़ सकता है तो हम क्यों नहीं उनके एक बंदे को एक अदद भारतरत्न पेश कर सकते? आडवानी जी आपको तो इस मामले में फ़़राख़दिली दिखलानी ही चाहिए। ख़ैर इस मामले में साहित्य में कोई क़हता नहीं है। भारतरत्न के बारे में तो मैं कुछ नहीं कह सकता लेकिन साहित्यरत्नों की कमी नहीं और न ही उनके लिए पुरस्कारों और सम्मानों की।